— Вонкавы выгляд медыцынскага работніка павінен быць эстэтычным і не перашкаджаць яму выконваць яго службовыя абавязкі, — тлумачыць Дзмітрый Шаўцоў. — Паверце, што бясшумны абутак без абцасаў — гэта клопат як пра нашых калег, так і пра пацыентаў, бо калі медработнік атрымае траўму на рабочым месцы, то пад пагрозай можа аказацца і жыццё пацыента. Даўжыня халата ў нас нідзе не прапісана, але ж усім зразумела, што можа выклікаць незадавальненне ў хворых людзей. Паўпразрысты халат, апрануты на іншае адзенне, будзе дарэчы хіба што толькі ў рэнтген-кабінеце ці ў рэгістратуры. Увогуле, сёння няма праблем з тым, каб выглядаць прыгожа і сучасна. Мы, на шчасце, адышлі ад баваўняных халатаў, якія страчвалі свой выгляд амаль імгненна: ёсць і добрыя тканіны, і зручныя медыцынскія касцюмы... Макіяж таксама не павінен быць кідкім, як і шлейф ад парфумы, бо ў кагосьці можа быць алергія на пэўныя пахі...